b'\n_START_ARTICLE_\nCamerata Academica Porolissensis\n_START_PARAGRAPH_\nCamerata Academica Porolissensis este reuniunea coral\xc4\x83 din cadrul Liceului de art\xc4\x83 \xe2\x80\x9eIoan Sima\xe2\x80\x9d din Zal\xc4\x83u, aflat\xc4\x83 sub bagheta dirijorului prof. dr. Ioan Chezan, de la \xc3\xaenfiin\xc8\x9bare (1971) p\xc3\xa2n\xc4\x83 \xc3\xaen prezent.\n_START_SECTION_\nIstoric\n_START_PARAGRAPH_\nCamerata Academica Porolissensis ia na\xc8\x99tere \xc3\xaen anul 1971 la ini\xc8\x9biativa proasp\xc4\x83tului absolvent al Conservatorului din Cluj, profesorul Ioan Chezan, ini\xc8\x9bial fiind o forma\xc8\x9bie coral\xc4\x83 cameral\xc4\x83 a Clubului tineretului din Zal\xc4\x83u. Forma\xc8\x9bia, alc\xc4\x83tuit\xc4\x83 din profesori \xc8\x99i elevi ai Liceului Pedagogic, a sus\xc8\x9binut concerte al\xc4\x83turi de celelalte colective artistice ale acestuia, institu\xc8\x9bia beneficiind \xc8\x99i de orchestr\xc4\x83 de muzic\xc4\x83 popular\xc4\x83 \xc8\x99i de muzic\xc4\x83 u\xc8\x99oar\xc4\x83. Forma\xc8\x9bia, alc\xc4\x83tuit\xc4\x83 din profesori \xc8\x99i elevi ai Liceului Pedagogic, a sus\xc8\x9binut concerte al\xc4\x83turi de celelalte colective artistice ale acestuia, institu\xc8\x9bia beneficiind \xc8\x99i de orchestr\xc4\x83 de muzic\xc4\x83 popular\xc4\x83 \xc8\x99i de muzic\xc4\x83 u\xc8\x99oar\xc4\x83._NEWLINE_Corul de Camer\xc4\x83 al Clubului Tineretului din Zal\xc4\x83u s-a ancorat puternic \xc3\xaen peisajul cultural local, devenind o forma\xc8\x9bie emblematic\xc4\x83 pentru iubitorii de frumos a jude\xc8\x9bului S\xc4\x83laj. \xc3\x8en ce prive\xc8\x99te activitatea concertistic\xc4\x83 de \xc3\xaenceput a corului acesta a participat la emisiunea TV concurs \xe2\x80\x9eDrum de glorii\xe2\x80\x9d, unde juriul i-a acordat pentru interpretare 99 de puncte, \xc3\xaensemn\xc3\xa2nd \xc8\x99i primul mare succes al forma\xc8\x9biei; participarea la emisiunea TV \xe2\x80\x9eClub T\xe2\x80\x9d, ob\xc8\x9binerea locului IV \xc8\x99i a titlului de laureat la faza republican\xc4\x83 a Festivalului \xe2\x80\x9eC\xc3\xa2ntarea Rom\xc3\xa2niei\xe2\x80\x9d iar, ulterior, c\xc3\xa2\xc8\x99tigarea premiului 1 la Festivalul coral interjude\xc8\x9bean D.G. Kiriac (Pite\xc8\x99ti 1977)._NEWLINE_\xc3\x8en anul 1977 a avut loc spectacolul concurs, dedicat \xc3\xaemplinirii a 100 de ani de la cucerirea independentei de stat a Rom\xc3\xa2niei, spectacol organizat de Televiziunea Rom\xc3\xa2n\xc4\x83 \xc8\x99i transmis \xc3\xaen direct de pe scena Casei de Cultur\xc4\x83 a Sindicatelor. La Casei de Cultur\xc4\x83 a Sindicatelor \xc3\xaencepeau s\xc4\x83 vin\xc4\x83 s\xc4\x83 concerteze ansambluri renumite, de exemplu, Corul Filarmonicii din Cluj-Napoca a concertat \xc3\xaen comun cu Corul Clubului Tineretului din Zal\xc4\x83u, av\xc3\xa2ndu-l ca solist la taragot pe maestrul Dumitru F\xc4\x83rca\xc8\x99._NEWLINE_Sub bagheta dirijorului Ioan Chezan aceast\xc4\x83 forma\xc8\x9bie coral\xc4\x83 a avut o evolu\xc8\x9bie rapid\xc4\x83, \xc3\xaen scurt timp Zal\xc4\x83ul fiind recunoscut ca un centru reprezentativ pentru mi\xc8\x99carea coral\xc4\x83 din Rom\xc3\xa2nia. De-a lungul anilor, din forma\xc8\x9bie au f\xc4\x83cut parte tineri de diferite profesii, mul\xc8\x9bi componen\xc8\x9bi devenind la r\xc3\xa2ndul lor, dirijori sau animatori ai muzicii corale. \xc3\x8en anul 1990 forma\xc8\x9bia se transform\xc4\x83 \xc3\xaen Reuniune Coral\xc4\x83, cu personalitate juridic\xc4\x83, cu denumirea de Camerata Academica Porolissensis, \xc3\xaentruc\xc3\xa2t majoritatea componen\xc8\x9bilor lor proveneau din mediul academic._NEWLINE_\xc3\x8encep\xc3\xa2nd cu anul 1991, la ini\xc8\x9biativa dirijorului \xc8\x99i cu sprijinul financiar al Inspectoratului pentru Cultur\xc4\x83 al Jude\xc8\x9bului S\xc4\x83laj, se va organiza, \xc3\xaen Zal\xc4\x83u, Festivalul coral interna\xc8\x9bional \xe2\x80\x9eEcouri Transilvane\xe2\x80\x9d. Datorit\xc4\x83 prestigiului c\xc3\xa2\xc8\x99tigat dup\xc4\x83 at\xc3\xa2ta munc\xc4\x83 \xc3\xaen timp, corul era invitat la manifest\xc4\x83ri culturale de referin\xc8\x9b\xc4\x83 ale genului, fiind o prezen\xc8\x9b\xc4\x83 activ\xc4\x83 la momentele solemne ale vie\xc8\x9bii culturale s\xc4\x83l\xc4\x83jene, la concursuri, remarc\xc3\xa2ndu-se de fiecare dat\xc4\x83 prin m\xc4\x83estria de care d\xc4\x83dea dovad\xc4\x83 \xc3\xaen interpretare, prin echilibrul rafinat._NEWLINE_Corul Camerata Academica Porolissensis este un nume \xc3\xaentre cele 10-12 coruri care au rezistat \xc8\x99i dup\xc4\x83 revolu\xc8\x9bie, \xc3\xaen condi\xc8\x9biile \xc3\xaen care \xc3\xaentreaga activitate corala din \xc8\x9bar\xc4\x83 s-a pr\xc4\x83bu\xc8\x99it, acest fapt fiind datorat \xc3\xaen mare m\xc4\x83sur\xc4\x83 faptului c\xc4\x83 Ioan Chezan a promovat \xc3\xaentotdeauna un repertoriu de aleas\xc4\x83 calitate. Fluctua\xc8\x9bia cori\xc8\x99tilor, schimburile de genera\xc8\x9bii au regenerat continuu forma\xc8\x9bia, men\xc8\x9bin\xc3\xa2nd-o mereu t\xc3\xa2n\xc4\x83r\xc4\x83. Devenite pepiniere de noi cori\xc8\x99ti, \xc8\x98coala de Arte Zal\xc4\x83u \xc8\x99i, ulterior, Liceu de Art\xc4\x83 \xe2\x80\x9eIoan Sima\xe2\x80\x9d din Zal\xc4\x83u, s-au implicat \xc3\xaen asigurarea continuit\xc4\x83\xc8\x9bii la cote tot mai \xc3\xaenalte a acestei forma\xc8\x9bii corale, prin aportul dirijorului, profesorilor \xc8\x99i al elevilor.\n_START_SECTION_\nConcerte\n_START_PARAGRAPH_\nPe plan na\xc8\x9bional_NEWLINE_Participarea la festivalurile: Infantes Maris (Constan\xc8\x9ba, 1997), Doina Some\xc8\x99an\xc4\x83 (N\xc4\x83s\xc4\x83ud), Festivalul Coral de Prim\xc4\x83var\xc4\x83 (C\xc3\xa2mpia Turzii 2002, 2010), Tinere\xc8\x9be, ani de aur (Tulcea), Festivalul Coral Deva, Festivalul Coral \xe2\x80\x93 Coruri Sindicale (Satu-Mare), FestivalulCo Coral \xe2\x80\x9eLiviu Borlan\xe2\x80\x9d (Baia Mare), Festivalul \xe2\x80\x9eAugustin Bena\xe2\x80\x9d (Cluj-Napoca, 1998, 2000), Concursul coral pentru coruri de tineret (Cluj-Napoca), Festivalul \xe2\x80\x9eTudor Jarda\xe2\x80\x9d (N\xc4\x83s\xc4\x83ud, 2008), Reuniunea coral\xc4\x83 interna\xc8\x9bional\xc4\x83 de muzic\xc4\x83 religioas\xc4\x83 \xe2\x80\x9eBartolomeu Anania\xe2\x80\x9d (Bistri\xc8\x9ba, 2011) etc. Ob\xc8\x9binerea premiului III la Concursul Interna\xc8\x9bional de Crea\xc8\x9bie \xc8\x99i Interpretare Coral\xc4\x83 \xe2\x80\x9eGheorghe Dima\xe2\x80\x9d \xc3\xaen anul 1994. \xc3\x8en anul 1996, cu ocazia anivers\xc4\x83rii a 25 de ani de activitate a Reuniunii Corale Camerata Academica Porolissensis a invitat, \xc3\xaen premier\xc4\x83 absolut\xc4\x83 \xc3\xaen Zal\xc4\x83u, a Corului Madrigal, condus de regretatul Marin Constantin._NEWLINE_Pe plan interna\xc8\x9bional_NEWLINE_Camerata a avut ocazia, de-alungul timpului, s\xc4\x83 participe la un mare num\xc4\x83r de concerte \xc3\xaen \xc3\xaentreaga Europ\xc4\x83, astfel particip\xc3\xa2nd la schimburi culturale cu forma\xc8\x9bii din Rusia, Polonia (1980), Italia (1991, 1994, 1998), Fran\xc8\x9ba (1999, 2007), Ungaria (1992, 1993, 2000), Norvegia (1993), Elve\xc8\x9bia (2009).\n_START_SECTION_\nRepertoriu\n_START_PARAGRAPH_\nCamerata Academica Porolissensis a abordat \xc3\xaen decursul anilor un repertoriu variat, ponderea de\xc8\x9bin\xc3\xa2nd-o crea\xc8\x9bia coral\xc4\x83 rom\xc3\xa2neasc\xc4\x83, adeseori inspirat\xc4\x83 din melosul folclorului. Camerata Academica Porolissensis a abordat \xc3\xaen decursul anilor un repertoriu variat, ponderea de\xc8\x9bin\xc3\xa2nd-o crea\xc8\x9bia coral\xc4\x83 rom\xc3\xa2neasc\xc4\x83, adeseori inspirat\xc4\x83 din melosul folclorului. \xc3\x8en primii ani repertoriul cuprindea at\xc3\xa2t c\xc3\xa2ntece patriotice, c\xc3\xa2t \xc8\x99i piese de literatur\xc4\x83 muzical\xc4\x83 r\xc4\x83m\xc3\xa2neasc\xc4\x83 \xc8\x99i universal\xc4\x83, clasic\xc4\x83 \xc8\x99i contemporan\xc4\x83: \xe2\x80\x9eIube\xc8\x99te-m\xc4\x83 frumoaso\xe2\x80\x9d de Luca Marenzio, \xe2\x80\x9eTe duci, iubito\xe2\x80\x9d de Filippo Azzaiolo, \xe2\x80\x9eC\xc3\xa2ntecul pescarului\xe2\x80\x9d de Dumitru Chiriac, \xe2\x80\x9eTinerii din \xc8\x9bara-ntreag\xc4\x83\xe2\x80\x9d de Mircea Neagu, \xe2\x80\x9eMama\xe2\x80\x9d de G.D. Kiriac, \xe2\x80\x9eS\xc3\xa2rba pe loc\xe2\x80\x9d de Gheorghe Danga, \xe2\x80\x9eR\xc4\x83sunet de la Cri\xc8\x99ana\xe2\x80\x9d de Ion Vidu, \xe2\x80\x9eVisul marilor str\xc4\x83buni\xe2\x80\x9d, \xe2\x80\x9eRom\xc3\xa2nie, stindard de libertate\xe2\x80\x9d, versuri de prof. Iulian Suciu, muzica de Ioan Chezan, prelucrarea folcloric\xc4\x83 \xe2\x80\x9eCucule, de unde vii?\xe2\x80\x9d apar\xc8\x9bin\xc3\xa2nd profesorului \xc8\x99i dirijorului Ioan Chezan, distins\xc4\x83 cu premiul II la faza republican\xc4\x83 a Festivalului \xe2\x80\x9eC\xc3\xa2ntarea Rom\xc3\xa2niei\xe2\x80\x9d. Abordarea crea\xc8\x9biei corale rom\xc3\xa2ne\xc8\x99ti \xc3\xaen ipostaza ei cult\xc4\x83 \xc8\x99i popular\xc4\x83 a avut o importan\xc8\x9b\xc4\x83 deosebit\xc4\x83, \xc3\xaentruc\xc3\xa2t colinda \xc8\x99i muzica religioas\xc4\x83 au fost vremelnic interzise \xc3\xaenainte de 1989._NEWLINE_\xc3\x8en anul 2000, \xc3\xaen cadrul Festivalului Augustin Bena, forma\xc8\x9bia din Zal\xc4\x83u a fost \xc3\xaent\xc3\xa2mpinat\xc4\x83 cu aplauze la scen\xc4\x83 deschis\xc4\x83, fiind deosebit de apreciat\xc4\x83 pentru calitatea interpret\xc4\x83rii lucr\xc4\x83rilor corale \xc8\x99i a repertoriului abordat: \xe2\x80\x9eHeruvic\xe2\x80\x9d de Ioan Chezan \xc8\x99i Eugen P\xc3\xaenzar, \xe2\x80\x9eAve Maria\xe2\x80\x9d de Marius Cuteanu, \xe2\x80\x9eColind din S\xc4\x83laj\xe2\x80\x9d \xc8\x99i \xe2\x80\x9eMare hib\xc4\x83-i la Jib\xc4\x83u\xe2\x80\x9d de Dariu Pop, \xe2\x80\x9eBalad\xc4\x83\xe2\x80\x9d de Alexandru Iv\xc4\x83\xc8\x99canu, \xe2\x80\x9eDuce-m-oi \xc8\x99i n-oi veni\xe2\x80\x9d de Adrian Pop, \xe2\x80\x9eCucule, de unde vii?\xe2\x80\x9d de Ioan Chezan, \xe2\x80\x9eCe vii bade t\xc3\xa2rzior\xe2\x80\x9d \xc8\x99i \xe2\x80\x9eHai sur\xc4\x83\xe2\x80\x9d de Augustin Bena.'